als_Latn dik_Latn sag_Latn
Anna Sacristano është pronare e kompanisë AS Consulting , kompani kjo që bënë trajnime profesionale në Kosovë për fusha të ndryshme.
Sacristano në një intervistë dhënë KosovaPress, ka thënë se punën që ajo e bënë ka të bëjë me trajnimin e të rriturve për fusha të ndryshme në ndërmarrësi.
“Po mund të them që në Kosova është një vend që ka nevojë për trajnime profesionale. Është shumë vështirë duke ardhur nga Evropa të kuptohet se si organizohet trajnimi profesional, sepse këtu nënkuptohet si shkollë për të rinjtë, ndërsa ne punojmë me të rriturit. Punën që ne e bëjmë ka të bëj me ndërmarrësit që bëjnë kërkesë për trajnime me qëllim që të fillojnë punë në vendin tuaj”, ka thënë Sacristano.
Italiania Sacristano ka treguar më tej se ajo në vendin tonë ka ardhur që një vit dhe brenda kësaj periudhe ka pasur disa projekte të cilat janë realizuar nga ana e të rinjve kosovare me ndihmën e AS Consulting.
“Unë punoj në Kosovë qe një vit .Kemi përvoja të ndryshme mjaft interesante, si p.sh. vajza e cila është një ndërmarrëse që ka dyqane për shitjen e çokollatës, e cila ka ardhur në Itali që ta bëj një trajnim profesional dhe do të filloj të prodhoj drejtpërdrejt çokollatën dhe ta importoj atë. Kemi rastin tjetër ku një djalë do të bëj një trajnim në Toyota Itali. Pastaj po punojmë në projekte dedikuar shkollave, atyre dedikuar fëmijëve me nevoja të veçanta. Projektet janë të shumta dhe më duhet të them që janë shumë interesante”, ka thënë Sacristano.
Selia e kompanisë së saj ndodhet në Firence dhe Prato. Ajo në vendin e saj ka arritur që përmes trajnimeve të inkuadroj në tregun e punës mbi 70 për qind të pjesëmarrësve në këto trajnime.
“Unë punoj me trajnime dhe me konsulentë më shumë se 30 vite. Kam një ndërmarrje që quhet AS Consulting, selitë tona janë në Firence dhe ne Prato. Trajnimet e mia profesionale në Itali i dedikohen mësimit të mjeshtërive dhe çdo vit pavarësisht krizës ne fusim në boten e punës më shumë se 70% të atyre që ndjekin trajnimet tona. Shpresoj që një ditë do ta bëj këtë edhe në Kosovë”, ka thënë Sacristano.
Për tu bërë pjesë e trajnimeve që ofron AS Consulting sipas Sacristanos, mjafton të dërgohet një letër elektronike në zyrat e kësaj kompanie në Prishtinë, në të cilën pastaj të interesuarit për tu bërë pjesë e trajnimeve do tu kërkohet të paraqesin një CV të tyre me të dhënat rreth asaj se në çfarë sektori duan të përfitojnë nga trajnimet.
Sacristano ka thënë se sheh mundësi të mëdha në vendin tonë, sidomos në fushën e bujqësisë, ndërtimtarisë dhe sektorit të mekanikës, ndonëse për të, të gjithë sektorët në të cilat AS Consulting trajnon përfitues, janë të rëndësisë së madhe.
Aktualisht Sacristano ka thënë se janë duke prezantuar një projekt për bujqësi, projekt ky i cili siç ka thënë ajo është kërkuar nga një ndërmarrës lokal.
“Jemi duke prezantuar një projekt për bujqësinë duke filluar nga kultivimi i frutave malore deri tek konfeksionimi i tyre. Projekti bëhet pasi na është kërkuar nga një ndërmarrës lokal. Jemi po ashtu duke punuar për një projekt të mekanikës ku një ndërmarrës ka nevojë për një trajnim i cili tash do të jetë në kontakt me Toyota Itali e cila sigurisht do ta furnizojë edhe me pjesët ndërrimi për makinat e Toyotes, andaj gjitha këto projekte janë të rëndësishme për ndërmarrësit. Pikërisht sot kemi filluar një bashkëpunim një kopsht dhe në muajin prill do të bëjmë trajnime për operatorët që punojnë me fëmijë dhe me fëmijë me nevoja të veçanta. projektet janë të shumta siç është p.sh ndërmarrja që ka nevojë për furnizim për ujitje të parqeve. Jemi në kontakt për shumë lloje të aktiviteteve dhe për këtë në jemi shumë të lumtur”, ka thënë Sacristano.
Ajo ka komentuar edhe për valën e ikjeve masive jashtë vendit, duke thënë se Kosova ka potencial të mjaftueshëm për të përmirësuar gjendjen ekonomike.
“Duhet të them që është shumë e rëndësishme që mund t’ia dilni edhe vetë , duhet vetëm të kërkoni konsultime, azhurnim dhe nuk keni nevojë për investitorë të huaj. Përmes projekteve mund të fitoni trajnime pse jo edhe falas me të cilat mund ta zhvilloni vendin e juaj sepse njerëzit nuk duhet të ikin nga vendi, edhe ne jetojmë në një moment krize ku gjithë të rinjtë po ikin dhe kjo nuk është e mirë për vendin. Ju keni mundësi i keni lëndët e para keni minerale keni mundësi në bujqësi po ashtu keni një popullatë të re dhe keni një fuqi punëtore e cila mund të jetë një mundësi e mirë për gjithë Evropën. Kështu që qëndroni këtu trajnohuni, mësoni dhe bëni që të rinjtë e juaj të punojnë. Sa më pak investitor të huaj aq më shumë qytetar të trajnuar dhe të azhurnuar”, ka thënë Sacristano. /KosovaPress/
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Administrata Tatimore e Kosovës ka pritur sot në takim përfaqësuesit e Shoqatës së...
Shumë vende të botës i janë bashkuar aksionit të Federatës Botërore të Hemofilisë (Ëorld...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn